laion/Wikipedia-Exotic huggingface dataset:
თამარ გურჩიანი

თამარ გურჩიანი (დ. 27 იანვარი, 1980) — ქართველი იურისტი, სამართლიანი არჩევნებისა და დემოკრატიის საერთაშორისო საზოგადოების გამგეობის თავმჯდომარე. ილიას სახელმწიფო უნივერსიტეტის სამართლის სკოლის ასოცირებული პროფესორი. თამარ გურჩიანმა დაამთავრა თბილისის სახელმწიფო უნივერსიტეტის სოხუმის ფილიალის იურიდიული ფაკულტეტი 2003 წელს; ვირჯინიის უილიამისა და მერის კოლეჯის სამაგისტრო პროგრამა. 2004–2010 წლებში მუშაობდა საქართველოს ახალგაზრდა იურისტთა ასოციაციაში ინფორმაციის თავისუფლებისა და ანტიკორუფციული პროგრამების კოორდინატორად; 2007–09 წლებში იყო ადამიანის უფლებათა ინსტრუქტორი საქართველოს შინაგან საქმეთა სამინისტროს აკადემიაში; 2010–11 წლებში მიიღო სამართლის მაგისტრის ხარისხი უილიამისა და მერის კოლეჯში (ვირჯინია, აშშ); ამავე პერიოდში სტაჟირება გაიარა ორგანიზაციებში: ეროვნული უსაფრთხოების არქივი და Sunlight Foundation (ვაშინგტონში, აშშ); 2011–15 წლებში სხვადასხვა ქვეყანაში მუშაობდა კონსულტანტად შემდეგ სფეროებში: ადამიანის უფლებები, არჩევნების მონიტორინგი და სამოქალაქო ორგანიზაციების შესაძლებლობათა განვითარება; არის „რადიო თავისუფლების“ ქართული ბიუროს ბლოგერი და რეგულარულად წერს ადამიანის უფლებების შესახებ; აღმოსავლეთ-დასავლეთის მართვის ინსტიტუტის „სამოქალაქო საზოგადოების განვითარებისა და მოქალაქეების ჩართულობის პროექტის“ (ACCESS) ორგანიზაციული განვითარების მენეჯერი; ის არის არასამთავრობო ორგანიზაციების გამგეობის წევრი: სამართლიანი არჩევნებისა და დემოკრატიის საერთაშორისო საზოგადოება, საქართველოს ახალგაზრდა იურისტთა ასოციაცია „ორბელიანი“. სამეცნიერი ინტერესის სფეროები: ადამიანის უფლებათა სამართალი, ანტიდისკრიმინაციული სამართალი; ადმინისტრაციული სამართალი, შესავალი სამართალმცოდნეობაში. სამართლის სკოლის ასოცირებული პროფესორი საჯარო სამართლის მიმართულებით, ადამიანის უფლებათა მიმართულების ხელმძღვანელი. თავისუფლების დღიურები, 2012 : რადიო „თავისუფლების“ პროექტი. თბ., გვ. 263, წ. 2013. თამარ გურჩიანი — საქართველოს ბიოგრაფიული ლექსიკონი ბიოგრაფია თამარ გურჩიანი თამარ გურჩიანი
მარიკა დარჩია

მარიკა დარჩია (დ. 23 ივნისი, 1953) — ქართველი ჟურნალისტი, პიარტექნოლოგი და პოლიტიკოსი. თბილისის VI მოწვევის საკრებულოს წევრი. დაიბადა ქალაქ თბილისში. დაამთავრა თსუ-ს ბიოლოგიის ფაკულტეტი. ასევე საზოგადოებასთან ურთიერთობის კურსები გაიარა ლონდონის PR ინსტიტუტში და რუსეთის საზოგადოებასთან ურთიერთობის ასოციაციაში საზოგადოებაში ცნობილია, როგორც „მედია პალიტრის“ კრეატიული დირექტორი და პირველი PR ორგანიზაციის დამფუძნებელი. 1993 წელს, მარიკა დარჩიამ ბრიტანეთში მაღალკვალიფიციური კურსების გავლით საზოგადოებასთან ურთიერთობის საფუძვლები შეისწავლა და საქართველოში დაბრუნების შემდეგ, თანდათან ეს ახალი დარგი განავითარა სამშობლოში. სწორედ მისი თქმით, თავდაპირველად, ამ სფეროს სკეპტიკურად უყურებდნენ და ვერ აღიქვამდნენ მის მნიშვნელობას, მაგრამ დროთა განმავლობაში თანდათანობით გამოიკვეთა თუ რა დიდი როლი აქვს ზოგადად პიარს ნებისმიერ საქმესა თუ ურთიერთობაში. 1995 წელს მან „თბილისის PR ცენტრი“ ჩამოაყალიბა და ასე შეუწყო ხელი „პიარის პიარს“. 2007 წელს, იგი „მედია პალიტრის“ კრეატიული დირექტორი გახდა. სწორედ, მისი იდეით განხორციელდა რამდენიმე მნიშვნელოვანი პროექტი. მაგალითად: „50 წიგნი, რომელიც უნდა წაიკითხო სანამ ცოცხალი ხარ“ და „მაკლიტერატურა“. ჰყავს მეუღლე და ორი შვილი. უყვარს ლიტერატურა და თითოეული პერსონაჟის გაცოცხლება. წიგნის კითხვა და მხატვრული ლიტერატურა. 2013 წელს, მან ჟურნალისტის როლიც მოირგო და დააფუძნა საავტორო გადაცემა „სტუმრად მარიკა დარჩიასთან ერთად“. იგი, ამ ახალი პროექტით ცდილობდა მსმენელისთვის სხვადასხვა ცნობილი ადამიანები განსხვავებული კუთხით, განსხვავებული ამპლუით გაეცნო. 1998 წელს ის თბილისის საკრებულოს წევრი და საზოგადოებასთან ურთიერთობისა და საგარეო საქმეთა კომისიის თავმჯდომარე იყო. 2004-2007 წლებში კი შეფასებისა და გამოცდების ეროვნული ცენტრის საზოგადოებასთან ურთიერთობის ჯგუფის ხელმძღვანელი. 2013 წელს თბილისის მერიის კულტურულ ღონისძიებათა ცენტრის საგამომცემლო კომისიის წევრი გახდა, დაახლოებით ორ წელში კი საქართველოს ეროვნული მუზეუმის მეგობრების საზოგადოებასთან ურთიერთობის კონსულტანტი. პოლიტიკის გარდა მარიკა დარჩია პარალელურად ეწევა აკადემიურ საქმიანობასაც და ასწავლის, გრიგოლ რობაქიძის სახელობის სახელმწიფო უნივერსიტეტსა და „ჯიპაში“. არის „PR მცირე ბიბლიოთეკის დამფუძნებელი“ და პირველი წიგნის „საზოგადოებასთან ურთიერთობა სამთავრობო სტრუქტურებში“-ს ავტორი. 2014 წელს, ის „ოქროს ფრთის“ გამარჯვებული გახდა და მას მიენიჭა ჯილდო, როგორც ქართულ ჟურნალისტიკაში ყველაზე ინტელექტუალ ადამიანს. 2017-2021 წლებში იყო ქალაქ თბილისის მე-6 მოწვევის საკრებულოს წევრი პარტიული სიით, საარჩევნო ბლოკი: "ქართული ოცნება - დემოკრატიული საქართველო". საკრებულოს წევრობისას დარჩია იყო საკრებულოს თავმჯდომარის მოადგილე. ბიოგრაფია[მკვდარი ბმული] მარიკა დარჩიას ბიოგრაფია მარიკა დარჩია[მკვდარი ბმული]
Warner Bros. Television

Warner Bros. Television (WBTV) — ამერიკული ტელეპროდუქციის მწარმოებელი კომპანია, რომელსაც ფლობს Warner Bros. Entertainment. კომპანია დაარსდა 1955 წელს, როდესაც დაიწყო ტელეპროგრამების სერიის გამოცემა. 1989 წელს იგი შეიძინა კომპანია Lorimar-მა. 1993 წელს Lorimar Television WBTV-ის ნაწილად იქცა. 2006 წელს WBTV-მა გახსნა ტელეპროგრამების უფასო ელექტრონული ბიბლიოთეკა. 2015 წლის მონაცემებით WBTV Sony Pictures Television-თან ერთად ითვლება ტელეპროგრამების ყველაზე მსხვილ მწარმოებლად მსოფლიოში. Warner Bros. Television — კინოფილმების ინტერნეტ მონაცემთა ბაზა (ინგლისური) Warner Horizon Television — კინოფილმების ინტერნეტ მონაცემთა ბაზა (ინგლისური) ↑ „Warner Bros. Enters Tv Field With Pact for ABC-TV Shows“. Broadcasting: 112. 21 მარტი, 1955. შეამოწმეთ თარიღის პარამეტრი |date=-ში (დახმარება) ↑ Low Theatrical Revenues Pull Down Warner Bros. Revenue - Market Realist. ↑ Andreeva, Nellie. (28 სექტემბერი, 2015) Steve Mosko Named Chairman Of Sony Pictures TV. ↑ Littleton, James Rainey,Cynthia. (24 ნოემბერი, 2015) After a Rough Film Year, Can Kevin Tsujihara Lead Warner Bros. Back to the Top?.
1001

ვიკისაწყობში არის გვერდი თემაზე: 1001 1001 (ათას ერთი) წელი — იულიუსის კალენდრის არანაკიანი წელიწადი, რომლის პირველი დღეა ოთხშაბათი. ეს წელი არის XI საუკუნის 1-ლი დეკადის 1-ლი წელი. ბიზანტიამ დაიწყო აქტიური შეტევა დასავლეთ-ბულგარულ სამეფოზე. იერუსალიმში გაიხსნა პირველი რუსული საელჩო. ირანში დაემხო სამანიდების დინასტია. უნგრეთის მეფე გახდა სტეფანე წმინდა. ოტო III-ის ლაშქრობა იტალიაში, გერმანელთა მარცხი. კამბოჯაში გამეფდა ჯაიავარმან V. სერგი II ხდება კონსტანტინოპოლის პატრიარქი. საქართველოს მეფემ, ბაგრატ III-მ საქართველოს სამეფოს შემოუერთა კლარჯეთი. მაჰმუდ ღაზნელის პირველი ლაშქრობა ინდოეთში. მთავარი სტატია: კატეგორია:დაბადებული 1001. 15 აგვისტო : დუნკან I – შოტლანდიის მეფე ალ-კაიმი — აბასიანთა სახალიფოს ხალიფა 1031-1075 წლებში (გ.1075) ერლანგა - მატარამის (კუნძული იავა) სახელმწიფოს მაჰარაჯა (გ. 1049) ნიკიფორე III – ბიზანტიის იმპერატორი მთავარი სტატია: კატეგორია:გარდაცვლილი 1001. დავით III კურაპალატი — ტაო-კლარჯეთის მეფე საქართველო საქართველოს სამეფო : ბაგრატ III - საქართველოს მეფე (978-1014) კახეთის სამთავრო : დავითი - კახეთის ქორეპისკოპოსი (976-1010) ტაოს სამთავრო : გურგენი - ტაოს მთავარი (994-1008) თბილისის საამირო : ალი იბნ ჯაფარი - თბილისის ამირა (981-1011) საქართველოს ეკლესია : სვიმონ III - საქართველოს კათოლიკოს-მთავარეპისკოპოსი (1001-1012) სამხრეთი კავკასია ანისის სამეფო : გაგიკ I - ანისის (შირაკის) მეფე (989-1020) ვასპურაკანის სამეფო : სენექერიმი - ვასპურაკანის მეფე (983-1022) ვანანდის სამეფო : აბას II - ვანანდის (ყარსის) მეფე (984-1029) სიუნიკის სამეფო : ვასაკი - სიუნიკის მეფე (998-1019) სამხრეთ-დასავლეთი აზია ბიზანტიის იმპერია : ბასილი II ბულგართმმუსვრელი- ბიზანტიის იმპერატორი (975-1025) ღაზნევიდების სახელმწიფო : მაჰმუდ ღაზნევი - სულთანი (998-1030) ბაღდადის სახალიფო : ალ-ქადირი - ბაღდადის ხალიფა (991-1031) აღმოსავლეთი ევროპა კიევის რუსეთი : ვლადიმირ დიდი – დიდი მთავარი (980-1015) დასავლეთი ევროპა საღვთო რომის იმპერია : ოტო III - იმპერატორი (983-1002) საფრანგეთი : რობერტ II - საფრანგეთის მეფე (996-1031) ინგლისი : ეტელრედ II - ინგლისის მეფე (978-1013), (1014-1016) წმინდა საყდარი : სილვესტრ II - რომის პაპი (999-1003)
გავაზის კოშკი

ტერმინი გავაზის კოშკი შეიძლება აღნიშნავდეს: გავაზის პირველი კოშკი — კოშკი ყვარლის მუნიციპალიტეტის სოფელ გავაზში გავაზის მეორე კოშკი — კოშკი ყვარლის მუნიციპალიტეტის სოფელ გავაზში გავაზის მესამე კოშკი — კოშკი ყვარლის მუნიციპალიტეტის სოფელ გავაზში
რამაზ ზოიძე

რამაზ ზოიძე (დ. 13 თებერვალი, 1996, ბათუმი) — ქართველი სპორტსმენი (ბერძნულ-რომაული ჭიდაობა), საქართველოს ჩემპიონი (2019, -72 კგ), 23 წლამდელებს შორის ევროპის ჩემპიონატის ვერცხლის პრიზიორი (2017, -71 კგ), ახალგაზრდებს შორის მსოფლიოს ორგზის (2015, 2016; -66 კგ) და ევროპის ჩემპიონი (2016, -66 კგ). რამაზ ზოიძე დაარქივებული 2021-11-28 საიტზე Wayback Machine. — ქართული სპორტი
შალვა ზურაბაშვილი

შალვა ზურაბაშვილი — ქართველი სპორტსმენი (მკლავჭიდი) , ჭაბუკებს შორის მსოფლიო ჩემპიონი (მარჯვენა 2015, -60 კგ) და სამგზის ვერცხლის პრიზიორი (მარცხენა 2015, -60 კგ, მარჯვენა , მარცხენა 2016, -65 კგ), ჭაბუკებს შორის ევროპის ორგზის ჩემპიონი (მარჯვენა, მარცხენა 2016, -65 კგ). ახალგაზრდებს შორის მსოფლიო ჩემპიონატის ორგზის ვერცხლის პრიზიორი (მარჯვენა, მარცხენა 2017, -65 კგ) და ასევე ევროპის ჩემპიონი (მარცხენა 2018, -65 კგ), ვერცხლისა (მარცხენა 2017, -65 კგ) და ბრინჯაოს პრიზიორი (მარჯვენა 2018, -65 კგ). შალვა ზურაბაშვილი[მკვდარი ბმული] — ქართული სპორტი
კრის ვუდი (მსახიობი)

ქრისტოფერ ჩარლზ ვუდი (ინგლ. Christopher Charles Wood; დ. 14 აპრილი, 1988) — ამერიკელი მსახიობი. იგი ცნობილია თავისი შესრულებული როლით, როგორც კეი პარკერი, the CW-ს სატელევიზიო სერიალიას, ვამპირის დღიურების მეექვსე სეზონში. შემდგომ გადაიღეს კომედიურ, დრამატულ სატელევიზიო სერიალში, „კერის დღიურები“-ში, როგორც მწერალი-ადამ უივერი. 2016 წელს იღებდნენ CW-ს სატელევიზიო სერიალში, „კარანტინი“-ში, სადაც იგი თამაშობდა მთავარ, ატლანტის პოლიციის ოფიცერის ჯეიკ რილის როლს. 2016 წლიდან 2018 წლამდე, Mon-El-ის როლს თამაშობდა სატელევიზიო სერიალ „სუპერგოგონა“-ში. კრის ვუდი დაიბადა 1988 წლის 14 აპრილს, ოჰაიოში, აშშ-ში. მან ჩრდილოეთ კაროლინაში, 2010 წელს დაამთავარა ილონის უნივერსიტეტი. იგი კოლეჯის პერიოდიდან მეგობრობს ამერიკელ მსახიობთან და მომღერალთან, გრანთ გასტინთან. კრის ვუდმა და სერიალის „სუპერგოგონა“-ს მთავარმა მსახიობმა, მელისა ბენოისტმა სასიყვარულო ურთიერთობა 2017 წელს დაიწყეს. ხოლო, 2019 წლის სექტემბერს იქორწინეს. 2020 წლის 4 მარტს, წყვილმა სოციალური ქსელის-ინსტაგრამის მეშვეობით დაანონსეს რომ ისინი თავიანთ პირველ შვილს ელოდებიან. ↑ Chris Wood. TV Guide. ციტირების თარიღი: February 7, 2017. ↑ Chris Wood. დაარქივებულია ორიგინალიდან — აგვისტო 10, 2017. ციტირების თარიღი: February 7, 2017. ↑ Elon University Performing Arts Alumni. Elon University Performing Arts. დაარქივებულია ორიგინალიდან — 2018-08-24. ციტირების თარიღი: 2020-03-06. ↑ Abrams, Natalie. (March 20, 2017) Grant Gustin on Being Back in his element. Entertainment Weekly. ციტატა: „...But the weirdest person is actually Chris Wood, because we went to Elon University together, we were musical theater majors together, and we were very good friends in school.“ ციტირების თარიღი: April 2, 2017 ↑ Guglielmi, Jodi. Supergirl Costars Melissa Benoist and Chris Wood Are Married: Reports. ციტირების თარიღი: 6 September 2019. ↑ Chris Wood on Instagram: "The photo is a joke but the news is real...!!! 👶🏻🍼🤗" en. ციტირების თარიღი: 2020-03-04 ↑ Melissa Benoist on Instagram: "A non-canine child is coming to our family very soon!!! 😱😆😭 @christophrwood has always been an old dad by nature but now he’s going to be a…" en. ციტირების თარიღი: 2020-03-04
გრიგოლ ზურაბიანი

გრიგოლ ზურაბიანი — ქართველი სპორტსმენი (მკლავჭიდი), შეზღუდული შესაძლებლობის მქონე (შ.შ.მ.) პირთა შორის ორგზის მსოფლიო ჩემპიონი (2019, კონსტანცა, რუმინეთი; 2018, ანტალია, თურქეთი) და შ.შ.მ. პირთა შორის ორგზის ევროპის ჩემპიონი (2018, სოფია, ბულგარეთი; 2019, ლატრაკი, საბერძნეთი). გრიგოლ ზურაბიანი — ქართული სპორტი
გრანტ გასტინი

ტომას გრანტ გასტინი (ინგლ. Thomas Grant Gustin; დ. 14 იანვარი, 1990) — ამერიკელი მსახიობი და მომღერალი. ცნობილია თავისი შესრულებული როლებით, როგორც ბარი ელენი CW-ს სატელევიზიო სერიალ ფლეში-ში. იგი ასევე გადაღებულია Fox-ის სერიალში, „გუნდი“-ში, სადაც მან ითამაშა სებასტიან სმაიტის როლი. ტომას გრანტ გასტინი დაიბადა 1990 წელის 14 იანვარს, ვირჯინიაში, აშშ-ში. არის პედიატრის თინა ჰენის და კოლეჯის პროფესორის, ტომას გასტინის შვილი. 2008 წელს დაამთავრა „Granby“-ის უმაღლესი სკოლა, ხოლო 2 წლის განმავლობაში ჩრდილოეთ კაროლინაში, თეატრალურ პროგრამას ილონის უნივერსიტეტში სწავლობდა. უნივერსიტეტში სწავლიდან-დღემდე მეგობრობს ამერიკელ მსახიობთან, კრის ვუდთან. 2016 წლის იანვარს გასტინმა სასიყვარულო ურთიერთობა ანდრეა „ლა“ თომასთან დაიწყო, ხოლო 2018 წლის 15 დეკემბერს დაქორწინდნენ. ↑ Ollison, Rashod (January 31, 2012). „More 'Glee' time for Norfolk actor Grant Gustin“. The Virginian-Pilot. დაარქივებულია ორიგინალიდან — October 14, 2014. ციტირების თარიღი: November 18, 2015. ↑ „Norfolk actor lands a role on TV's 'Glee'“. The Virginian-Pilot. October 27, 2011. დაარქივებულია ორიგინალიდან — October 28, 2011. ციტირების თარიღი: October 27, 2011. ↑ Abrams, Natalie. (March 20, 2017) Grant Gustin on Being Back in his element. Entertainment Weekly. დაარქივებულია ორიგინალიდან — April 3, 2017. ციტატა: „...But the weirdest person is actually Chris Wood, because we went to Elon University together, we were musical theater majors together, and we were very good friends in school.“ ციტირების თარიღი: April 2, 2017 ↑ Johnson, Zach. (December 17, 2018) The Flash Star Grant Gustin and LA Thoma Are Married. ციტირების თარიღი: December 17, 2018.
ფლაიერ-1

ფლაიერ-1, ასევე რაიტ ფლაიერი (Wright Flyer) — ძმები რაიტების კონსტრუქციით აგებული თვითმფრინავი, რომელმაც მსოფლიოში პირველი ფრენა განახორციელა 1903 წლის 17 დეკემბერს. პირველი გაფრენის სიშორე იყო 37 მეტრი. აპარატმა ჰაერში დაჰყო 12 წამი. იმავე დღეს განხორციელებულ მეორე გაფრენაში აპარატმა ჰაერი 59 წამი გაძლო და 260 მეტრი იფრინა. ↑ Telegram from Orville Wright in Kitty Hawk, North Carolina, to His Father Announcing Four Successful Flights, 1903 December 17 (1903-12-17). ციტირების თარიღი: 2013-07-21.
1002

ვიკისაწყობში არის გვერდი თემაზე: 1002 1002 (ათას ორი) წელი — იულიუსის კალენდრის არანაკიანი წელიწადი, რომლის პირველი დღეა ხუთშაბათი. ეს წელი არის XI საუკუნის 1-ლი დეკადის მე-2 წელი. რომის არისტოკრატიის ბუნტის შედეგად იმპერატორი ოტო III და პაპი სილვესტრ I ქვეყნიდან გაიქცნენ სლავების აჯანყება გერმანელთა ბატონობის წინააღმდეგ ბრიანი გახდა ირლანდიის მეფე საფრანგეთის მეფე რობერტ II-მ დაიწყო ბურგუნდიის საჰერცოგოს დაპყრობა (დაასრულა 1114 წელს) მთავარი სტატია: კატეგორია:დაბადებული 1002. 10 მაისი : ხატიბ ალ-ბაღდადი —არაბი ისტორიკოსი და ბიოგრაფი (გ. 1071) 21 ივნისი : ლეო IX — რომის პაპი 1049-1054 წლებში მთავარი სტატია: კატეგორია:გარდაცვლილი 1002. 23 იანვარი : ოტო III — აღმოსავლეთ ფრანკთა სამეფოს მეფე 983 -1002 წლებში, საღვთო რომის იმპერიის იმპერატორი 996-1002 წლებში (დ.980) როგნედა — პოლოცკის სამთავროს პრინცესა (დ.962) საქართველო საქართველოს სამეფო : ბაგრატ III - საქართველოს მეფე (978-1014) კახეთის სამთავრო : დავითი - კახეთის ქორეპისკოპოსი (976-1010) ტაოს სამთავრო : გურგენი - ტაოს მთავარი (994-1008) თბილისის საამირო : ალი იბნ ჯაფარი - თბილისის ამირა (981-1011) საქართველოს ეკლესია : სვიმონ III - საქართველოს კათოლიკოს-მთავარეპისკოპოსი (1001-1012) სამხრეთი კავკასია ანისის სამეფო : გაგიკ I - ანისის (შირაკის) მეფე (989-1020) ვასპურაკანის სამეფო : სენექერიმი - ვასპურაკანის მეფე (983-1022) ვანანდის სამეფო : აბას II - ვანანდის (ყარსის) მეფე (984-1029) სიუნიკის სამეფო : ვასაკი - სიუნიკის მეფე (998-1019) სამხრეთ-დასავლეთი აზია ბიზანტიის იმპერია : ბასილი II ბულგართმმუსვრელი- ბიზანტიის იმპერატორი (975-1025) ღაზნევიდების სახელმწიფო : მაჰმუდ ღაზნევი - სულთანი (998-1030) ბაღდადის სახალიფო : ალ-ქადირი - ბაღდადის ხალიფა (991-1031) აღმოსავლეთი ევროპა კიევის რუსეთი : ვლადიმირ დიდი – დიდი მთავარი (980-1015) დასავლეთი ევროპა საღვთო რომის იმპერია ოტო III - იმპერატორი (983-1002) ჰაინრიხ I - იმპერატორი (1002-1024) საფრანგეთი : რობერტ II - საფრანგეთის მეფე (996-1031) ინგლისი : ეტელრედ II - ინგლისის მეფე (978-1013), (1014-1016) წმინდა საყდარი : სილვესტრ II - რომის პაპი (999-1003)
ნიკა კენჭაძე

ნიკა კენჭაძე (დ. 17 აპრილი,1997, ამბროლაური) — ქართველი სპორტსმენი (თავისუფალი ჭიდაობა), საქართველოს ჩემპიონი (2019, 79 კგ), ახალგაზრდებს შორის ევროპის ჩემპიონატის ვერცხლის პრიზიორი (2017, 74 კგ), 23-წლამდელებს შორის მსოფლიო ჩემპიონი (2018, ბუქარესტი, რუმინეთი). ნიკა კენჭაძე[მკვდარი ბმული] — ქართული სპორტი
ავთანდილ კენჭაძე

ავთანდილ კენჭაძე (დ. 22 დეკემბერი, 1995, ამბროლაური) — ქართველი სპორტსმენი (თავისუფალი ჭიდაობა), საქართველოს ჩემპიონი (2019, 74 კგ), 23 წლამდელებს შორის მსოფლიო ჩემპიონი (2018, ბუქარესტი, რუმინეთი), 2018 წლის მსოფლიო ჩემპიონატის ვერცხლის მედლის მფლობელი (ბუდაპეშტი, უნგრეთი). ავთანდილ კენჭაძე[მკვდარი ბმული] — ქართული სპორტი
არსენალი (მრავალმნიშვნელოვანი)

არსენალი შეიძლება აღნიშნავდეს: არსენალი — იარაღის მარაგი, აღჭურვილობა არსენალი — უბანი თბილისში არსენალი — ლონდონის საფეხბურთო კლუბი
ტედროს ადანომ გებრეისუსი

ტედროს ადანომ გებრეისუსი (ამჰ. ቴዎድሮስ አድሓኖም ገብረኢየሱስ; დ. 3 მარტი 1965, ასმერა, ეთიოპია) — ეთიოპიელი სახელმწიფო და პოლიტიკური მოღვაწე, ეთიოპიის საგარეო საქმეთა მინისტრი 2012-2016 წლებში, ჯანდაცვის მსოფლიო ორგანიზაციის დირექტორი 2017 წლის 1 ივლისიდან. დაიბადა 1965 წლის 3 მარტს ასმერაში (ამჟამად ერიტრეა), ინჟინრის ოჯახში. 1986 წელს ბაკალავრის ხარისხით დაასრულა ასმერის უნივერსიტეტი ბიოლოგიის სპეციალობით და ლაბორანტად დაიწყო მუშაობა ეთიოპიის ჯანდაცვის სამინისტროში. 1991 წელს, მენგისთუ ჰაილე მარიამის სამხედრო რეჟიმის დამხობის შემდეგ საშუალება მიეცა სწავლა გაეგრძელებინა საზღვარგარეთ. 1992 წელს დაასრულა ლონდონის უნივერსიტეტის მაგისტრატურა ინფექციური დაავადებების იმუნოლოგის სპეციალობით. 2000 წელს ნოტინგემის უნივერსიტეტში მიიღო დოქტორის ხარისხი საზოგადოებრივი ჯანდაცვის სფეროში. მისი სადისერტაციო ნაშრომი ეძღვნებოდა ეთიოპიის ტიგრაის რეგიონშ მალარიასთან ბრძოლის პრობლემებს. დამატებითი საგანმანათლებლო კურსები გაიარა დანიასა და შვედეთში. 2001-2003 წლებშ იყო ტიგრაის რეგიონის ჯანმრთელობის დაცვის დეპარტამენტის ხელმძღვანელი. 2003 წელს დაინიშნა ეთიოპიის ჯანდაცვის მინისტრის მოადგილედ. 2005-2012 წლებში ეთიოპიის ჯანმრთელობის დაცვის მინისტრია. ამ თანამდებობაზე მუშაობისას მან გაატარა ქვეყნის ჯანდაცვის სისტემის რეფორმა, რათა გაეზარდა სამედიცინო მომსახურების ხელმისაწვდომობა. ამ პერიოდში შეიქმნა 3 500 ჯანდაცვის ცენტრი და 16 000 სამედიცინო პუნქტი. 7-ჯერ გაიზარდა ჯანდაცვის მუშაკთა რაოდენობა. 2012-2016 წლებში ეთიოპიის საგარეო საქმეთა მინისტრია. 2013 წელს აფრიკის კავშირის აღმასრულებელი საბჭოს ხელმძღვანელია. 2016-2017 წლებში ეთიოპიის პრემიერ-მინისტრის სპეციალური მრჩეველია. 2017 წელს კი ჯანდაცვის მსოფლიო ორგანიზაციის გენერალურ დირექტორად დანიშნეს. ამ თანამდებობაზე მუშაობის დროს მისი ხუთი ძირითადი პრიორიტეტია ჯანმრთელობის საყოველთაო მიღწევების გაშუქება; ჯანმრთელობის გადაუდებელი შემთხვევები; ქალთა, ბავშვთა და მოზარდთა ჯანმრთელობა; კლიმატის ცვლილებისა და გარემოს გავლენა ადამიანის ჯანმრთელობაზე; და ჯანმრთელობის მსოფლიო ორგანიზაციის რეფორმირება. ბიოგრაფია DR TEDROS ADHANOM GHEBREYESUS დაარქივებული 2020-08-31 საიტზე Wayback Machine. Tedros Adhanom Ghebreyesus: Ethiopian wins top WHO job Dr Tedros Adhanom Ghebreyesus from Ethiopia elected as new WHO Director-General
დიფუზია

დიფუზია — მატერიის ან ენერგიის გადასვლა მაღალი კონცენტრაციის არიდან დაბალი კონცენტრაციის არეში. დიფუზიის შედეგია უშუალო კონტაქტში მყოფი აირების ან სითხეების (ძალიან ნელა, ასევე _ მყარი სხეულების) ერთმანეთში შერევა; სითბოს ან ელექტრული მუხტის გავრცელება სხეულის ერთი ბოლოდან მეორეში. დიფუზიის მიზეზი მოლეკულების უწყვეტ ქაოსურ მოძრაობაში მდგომარეობს. რაც მეტია ამ მოძრაობის სიჩქარე, მით უფრო სწრაფად ხორციელდება დიფუზია. შესაბამისად, უფრო მჩატე მოლეკულების დიფუზია უფრო სწრაფად ხორციელდება, ვიდრე მძიმე მოლეკულების. მოლეკულების დიფუზია გაზებში უფრო სწრაფია, ვიდრე დიფუზია სითხეებში, ეს უკანასკნელი კი ბევრად უფრო სწრაფია, ვიდრე დიფუზია მყარ სხეულებში. ბროუნის მოძრაობა
ლევან ბეჟანიძე

ლევან ბეჟანიძე (დ. 14 ნოემბერი, 1957) — ქართველი ექიმი და პოლიტიკოსი. საქართველოს პარლამენტის წევრი 2016-2020 წლებში. დაიბადა 1957 წლის 14 ნოემბერს. 1975-1981 წლებში სწავლობდა კრასნოიარსკის სახელმწიფო სამედიცინო ინსტიტუტში. 1974-1975 წლებში იყო კრასნოიარსკის სასწრაფო სამედიცინო დახმარების საავადმყოფოს სანიტარი. 1981-1982 წლებში იყო სამშობიარო სახლის ინტერნი. 1982-1983 წლებში იყო სასწრაფო სამედიცინო დახმარების სადგურის ექიმი. 1983 წელს იყო ბათუმის №3 საავადმყოფოს მეან-გინეკოლოგი. 1983-1986 წლებში იყო სამშობიარო სახლის ექიმი ორდინატორი. 1986-1988 წლებში — აკაკი ჩაჩავას სახელობის პერინატალური მედიცინისა და მეანობა-გინეკოლოგიის სამედიცინო კვლევითი ინსტიტუტის კლინიკური ორდინატორი. 1988 წლიდან არის ბათუმის სამშობიარო სახლის ექიმი მეან-გინეკოლოგი, განყოფილების გამგე, მთავარი ექიმი და დირექტორი. 2016-2020 წლებში იყო საქართველოს მე-9 მოწვევის პარლამენტის წევრი (მაჟორიტარი), საარჩევნო ბლოკი: „ქართული ოცნება — დემოკრატიული საქართველო“. ლევან ბეჟანიძე — საქართველოს ბიოგრაფიული ლექსიკონი ლევან ბეჟანიძე — საქართველოს პარლამენტის ოფიციალური საიტი (მოძველებული / არქივი / ახალი არქივი)
გურამ მაჭარაშვილი

გურამ მაჭარაშვილი (დ. 12 დეკემბერი, 1971, თბილისი) — ქართველი იურისტი და პოლიტიკოსი. დაიბადა 1971 წლის 12 დეკემბერს. 1996 წელს დაამთავრა თბილისის ჰუმანიტარულ-ეკონომიკური ინსტიტუტის იურიდიული ფაკულტეტი. 2001-2005 წლებში იყო სააქციო საზოგადოება ბანკი „ქართუს“ რუსთავის ფილიალის იურისტი. 2005-2008 წლებში იყო სააქციო საზოგადოება ბანკი „ქართუს“ იურიდიული განყოფილების იურისტი. 2008-2010 წლებში იყო სააქციო საზოგადოება ბანკი „ქართუს“ იურიდიული დეპარტამენტის შიდა სამსახურებრივი რეგულირების განყოფილების-ის უფროსი და გენერალური დირექტორის თანაშემწე სამართლებრივ საკითხებში. 2010-2014 წლებში — სააქციო საზოგადოება ბანკი „ქართუს“ იურიდიული დეპარტამენტის დირექტორის მოადგილე. 2014-2016 წლებში იყო შიდა ქართლის გუბერნატორის მოადგილე. 2016-2020 წლებში იყო საქართველოს მე-9 მოწვევის პარლამენტის წევრი (ლაგოდეხისა და ყვარლის მაჟორიტარი), საარჩევნო ბლოკი: „ქართული ოცნება — დემოკრატიული საქართველო“. 2020 წლიდან არის საქართველოს მე-10 მოწვევის პარლამენტის წევრი პარტიული სიით, საარჩევნო ბლოკი: „ქართული ოცნება — დემოკრატიული საქართველო“. გურამ მაჭარაშვილი — საქართველოს ბიოგრაფიული ლექსიკონი გურამ მაჭარაშვილი — საქართველოს პარლამენტის ოფიციალური საიტი (მოძველებული / არქივი / ახალი არქივი) ↑ ცენტრალურმა საარჩევნო კომისიამ საქართველოს პარლამენტის 2020 წლის 31 ოქტომბრის არჩევნები შეაჯამა. ცესკო (2020-12-03). დაარქივებულია ორიგინალიდან — 2020-12-15. ციტირების თარიღი: 19 დეკემბერი, 2020.
1003

ვიკისაწყობში არის გვერდი თემაზე: 1003 1003 (ათას სამი) წელი — იულიუსის კალენდრის არანაკიანი წელიწადი, რომლის პირველი დღეა პარასკევი. ეს წელი არის XI საუკუნის 1-ლი დეკადის მე-3 წელი. ბაგრატ III ამთავრებს ქუთათისის (“ბაგრატის”) ტაძრის მშენებლობას ვიკინგებმა ლეიფ ეირიქსონის მეთაურობით მიაღწიეს ჩრდილოეთ ამერიკას გერმანულ სახელმწიფოთა ომები პოლონეთთან მთავარი სტატია: კატეგორია:დაბადებული 1003. 21 ივნისი : ლეონ IX - რომის პაპი ედუარდ აღმსარებელი — ინგლისის მეფე 1042-1066 წწ (გ.1066) მთავარი სტატია: კატეგორია:გარდაცვლილი 1003. 12 მაისი : სილვესტრ II - რომის პაპი 999-1003 წლებში 3 აგვისტო : ატ-ტაი — აბასიანთა სახალიფოს ხალიფა 974-991 წლებში (დ.932) ერიკ წითური — ვიკინგი, გრენლანდიის აღმომჩენელი. (დ.950) გრიგორ ნარეკაცი — სომეხი პოეტი (დ.951) საქართველო საქართველოს სამეფო : ბაგრატ III - საქართველოს მეფე (978-1014) კახეთის სამთავრო : დავითი - კახეთის ქორეპისკოპოსი (976-1010) ტაოს სამთავრო : გურგენი - ტაოს მთავარი (994-1008) თბილისის საამირო : ალი იბნ ჯაფარი - თბილისის ამირა (981-1011) საქართველოს ეკლესია : სვიმონ III - საქართველოს კათოლიკოს-მთავარეპისკოპოსი (1001-1012) სამხრეთი კავკასია ანისის სამეფო : გაგიკ I - ანისის (შირაკის) მეფე (989-1020) ვასპურაკანის სამეფო : სენექერიმი - ვასპურაკანის მეფე (983-1022) ვანანდის სამეფო : აბას II - ვანანდის (ყარსის) მეფე (984-1029) სიუნიკის სამეფო : ვასაკი - სიუნიკის მეფე (998-1019) სამხრეთ-დასავლეთი აზია ბიზანტიის იმპერია : ბასილი II ბულგართმმუსვრელი- ბიზანტიის იმპერატორი (975-1025) ღაზნევიდების სახელმწიფო : მაჰმუდ ღაზნევი - სულთანი (998-1030) ბაღდადის სახალიფო : ალ-ქადირი - ბაღდადის ხალიფა (991-1031) აღმოსავლეთი ევროპა კიევის რუსეთი : ვლადიმირ დიდი – დიდი მთავარი (980-1015) დასავლეთი ევროპა საღვთო რომის იმპერია : ჰაინრიხ I - იმპერატორი (1002-1024) საფრანგეთი : რობერტ II - საფრანგეთის მეფე (996-1031) ინგლისი : ეტელრედ II - ინგლისის მეფე (978-1013), (1014-1016) წმინდა საყდარი : სილვესტრ II - რომის პაპი (999-1003) იოანე XVII - რომის პაპი (1003)